Alice vs Dorothy

— Dorothy Gale

Az Alice vs Dorothy a Homokóra 1. évadának ötödik része, ezzel a sorozat ötödik része is. Lewis Carroll meseregényének hőse, Alice harcol benne Frank Baum meseregényének hőse, Dorothy ellen. A rész 2016. október 27-én került nyilvánosságra.

## Szereposztás

### Rapperek

Fox mint Dorothy

Fux mint Alice

## Szöveg

### **Dorothy**

Felhők távoli partján Tim Burton

Megcsinálta a legrosszabb remake-et a Földön…

Na, ezt nevezem éneknek, te botfülű kappan!

Mikor a filmedet néztem, majdnem agyvérzést kaptam –

Rosszabbak a dialógusaid, mint az Alkonyatban,

Mert úgy töröd az angolt, mint ez a cipő a talpam!

Pont, mint Jeremy, a modorod is olyan faragatlan,

Vagy mint a gyerekek, mikor feltűnik Johnny Depp kalapban.

Míg én a nézőknek az első színes filmet adtam,

Addig a te tükörországi kalandod elfogadhatatlan,

Téged nem épp a kritikák fürösztöttek tejben-vajban,

Mert jobban megszopod most, mint anno ’76-ban!

### **Alice**

Ébredj már fel, kislány! Vagy túl sok volt az altató?

A kornyikálásod mindenesetre dobhártyaszaggató,

Fordulj Szélhámoshoz - egy másik hangot biztosan kapsz.

Én töröm az angolt? Azt se tudod, hol laksz!

Engem két dolog tett naggyá: a varázsital és a Disney,

Akik kétszer nyúltak hozzád, és nem akartak megőrizni.

Megjegyzem: jogosan. Az értéked nem ér fel velem:

Nincs benned se szív, se agy, csak rettegés és félelem.

Miféle boszorkány az, akire a víz is káros?

Rajtad röhög Pöttömföld és egész Smaragdváros!

A rossz színész pótolható, mint egy repülő majom.

Azt hiszem, Baum rossz boszorkányt nyomott agyon!

### **Dorothy**

Nyugi, Neo! Most nincs időm egy nyúllal cseverézni;

Elbánok veled, aztán megyek pipacsok közt heverészni,

Mert egy nyuszi vagy, és még az időérzéked is retek.

Olyan vagy, mint Marty! Magasságos egek!

Hát menjünk vissza, nézzük meg, mennyire király ő,

És hogy negyven évvel ezelőtt hogyan Szív, Királynő!

Hamar a majmok között találhatod magadat,

Hogyha keresztezni mered a sárgaköves utamat!

### **Alice**

Mi lenne, ha hazamennél? Nekem is van jobb dolgom.

Tudod, mindenhol jó vagy, de legjobb lennél otthon!

Hamar itt hagytál, de nem hiszem, hogy sokan sírnak utánad,

Hiszen csak mínusz öt film, és utol is éred a kutyádat!

A gonoszakkal kedves vagy, a jókkal pedig goromba –

Azt hiszem, már meg is van az új Április Bolondja!

Lehet, hogy híres voltál, de a te időd lejárt rég;

Engem vár Hollywood, miközben Dorothy Ózdon van még!

## Érdekességek

* Ez az első csata, ahol az egyik szereplő énekel.
* Alice utolsó sora utalás a L'art pour l'art társulat *Dorothy ózdon van még* című dalára.
* Dorothy a *Somewhere over the rainbow*(magyarul: *Felhők távoli partján*) című betétdallal kezdi az első versszakát.
* Dorothy éneke végén a kép fekete-fehérből színesbe vált, ezzel utalva az *Óz, a csodák csodája* című filmre.
* Alice a legfiatalabb szereplő az egész sorozatban, Caroll regényében ugyanis mindössze 7 éves.
* Az outroban Doki táncos szerepében Fox látható, Kenry26 ugyanis betegsége és idő szűke miatt nem tudott kimenni a forgatási helyszínre, hogy felvegyék ezt a részt.

## Hibák

* Az outroban a színészek nevei fölé nincsenek kiírva a szerepeik nevei, ahogyan a többi részben.